(154) 
ront bon, jusques à vous despouiller de vos propres voulontés 
pour suivre et vous accommoder entièrement au leur, et de 
cela en faire par occasion, comme en passant, ung petit dis- 
cours à part,à ceulx que vous penserez ne le debvoir céler à la 
royne vostre mère. Les beaux samblants et longues dissimula- 
tions dont ils ont uzé en vostre endroict pour l'exécution d’une 
sy malheureuse entreprise, nous seront une bonne escole pour 
les apprendre d’iceulx affin de nous en servyr en choses meil- 
leures. 
(1) Or n'est-ce pas tout ce que j'ai à vous dire; car, si pour faire 
ung traict d’extrémement galant homme et duquel il seroit à 
jamais parlé, vous pouviez amener quant et vous vostre beau- 
frère et son cousin germain, il ne fust jamais telles nopces. À 
. quoi je ne voy moyen plus propre qu’une entreprise de masque 
arrestée de longue main, quy seroit de monter en coche ung 
beau soir et faisant semblant d'aller roder par la ville, comme 
Fon a accoustumé tous les hyvers jusques à trois et quaitre 
heures après minuit, et, et dès l'heure que vous seriez hors des 
portes du chasteau vous en aller chasquung avecq vos servi- 
teurs plus fidelles en ung logys destiné, monter à cheval des- 
guisés et avecq bons guides une gee toute a nuict, qui 
deçà, qui delà, par divers chemins l vien 
droient tous rendre à ung certain rendez- vous le plus près 
de la mer que l’on pourroit, où vous auriez donné ordre pour 
chevaux de relais, en sorte qu'avant que l’on pust avoir cer- 
taines nouvelles de vous, vous seriez desjà à la rade, où nous 
vous attendrions. La chose me semble d’aultant plus aysée à 
conduire de ceste facon que l’on a coustume de tenir une en- 
treprise de masque segrète jusques à l’heure mesmes qu'elle 
se doibt exécuter , et que par ce moyen l’on ne donne pas le 
(1) Note d'une autre écriture en marge : J'ay monstré au mylord Burley 
ce qui s'ensuyt dès le tems mesme que ceste lettre fut despeschée à Lu- 
eidor. 
